CELEX: 32005D0903
Language: lv
Date: 2005-12-13 00:00:00
Title: 2005/903/EK: Komisijas Lēmums ( 2005. gada 13. decembris ), ar kuru groza Lēmumu 2005/263/EK par atļauju dalībvalstīm veikt izņēmumus saskaņā ar Direktīvu 94/55/EK attiecībā uz bīstamu kravu pārvadāšanu pa autoceļiem  (izziņots ar dokumenta numuru K(2005) 3565)   (Dokuments attiecas uz EEZ)

15.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 328/62
            
         
      KOMISIJAS LĒMUMS
   
   (2005. gada 13. decembris),
   ar kuru groza Lēmumu 2005/263/EK par atļauju dalībvalstīm veikt izņēmumus saskaņā ar Direktīvu 94/55/EK attiecībā uz bīstamu kravu pārvadāšanu pa autoceļiem
   (izziņots ar dokumenta numuru K(2005) 3565)
   (Autentisks ir tikai teksts angļu, lietuviešu un zviedru valodā)
   (Dokuments attiecas uz EEZ)
   (2005/903/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 21. novembra Direktīvu 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem (1), un jo īpaši tās 6. panta 9. punktu,
   tā kā:
   
               (1)
            
            
               Saskaņā ar Direktīvas 94/55/EK 6. panta 9. punktu dalībvalstis savlaicīgi brīdina Komisiju par izņēmumu piešķiršanu pirmo reizi līdz 2002. gada 31. decembrim vai laikā līdz diviem gadiem pēc pēdējā datuma, kad piemēro šīs direktīvas pielikumu grozītās versijas.
            
         
               (2)
            
            
               Ar Komisijas Direktīvu 2003/28/EK (2) tika grozīti Direktīvas 94/55/EK A un B pielikums. Pamatojoties uz Direktīvu 2003/28/EK, dalībvalstīs ne vēlāk kā 2003. gada 1. jūlijā jābūt spēkā valstu tiesību aktiem, jo pēdējais piemērošanas datums, kas minēts Direktīvas 94/55/EK 6. panta 9. punktā bija 2003. gada 30. jūnijs.
            
         
               (3)
            
            
               Dažas dalībvalstis līdz 2003. gada 31. decembrim Komisiju brīdinājušas par savu vēlmi atļaut izņēmumus attiecībā uz Direktīvas 94/55/EK prasībām. Ar 2005. gada 4. marta Lēmumu 2005/263/EK, ar kuru saskaņā ar Direktīvu 94/55/EK dalībvalstīm atļauj veikt izņēmumus attiecībā uz bīstamu kravu pārvadāšanu pa autoceļiem (3), Komisija dalībvalstīm atļāva veikt izņēmumus attiecībā uz Lēmuma I un II pielikumā noteikto.
            
         
               (4)
            
            
               Zviedrija, Apvienotā Karaliste un Lietuva līdz 2004. gada 31. decembrim Komisijai paziņoja, ka tās vēlas veikt jaunus izņēmumus un grozīt Lēmuma 2005/263/EK I un II pielikumā jau esošos izņēmumus. Komisija ir caurskatījusi paziņojumus par atbilstību noteikumiem Direktīvas 94/55/EK 6. panta 9. punktā un ir tos apstiprinājusi. Tādēļ šīm dalībvalstīm jāatļauj pieņemt attiecīgos izņēmumus.
            
         
               (5)
            
            
               Līdz ar to ir jāgroza Lēmuma 2005/263/EK I un II pielikums.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 94/55/EK 9. pantu izveidotā Bīstamu kravu pārvadājumu komiteja,
            
         IR PIEŅĒMUSI ŠO LĒMUMU.
   1. pants
   Ar šo Lēmumu 2005/263/EK groza šādi:
   
               1)
            
            
               I pielikumu groza, iekļaujot šā lēmuma I pielikumā uzskaitītos izņēmumus.
            
         
               2)
            
            
               II pielikumu groza, iekļaujot šā lēmuma II pielikumā uzskaitītos izņēmumus.
            
         2. pants
   Šis lēmums ir adresēts Lietuvas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2005. gada 13. decembrī
      
         
            Komisijas vārdā —
         
            priekšsēdētāja vietnieks
         
         Jacques BARROT
         
      
   
   
      (1)  OV L 319, 12.12.1994., 7. lpp. Direktīvā jaunākie grozījumi izdarīti ar Komisijas Direktīvu 2004/111/EK (OV L 365, 10.12.2004., 25. lpp.).
   
      (2)  OV L 90, 8.4.2003., 45. lpp.
   
   
      (3)  OV L 85, 2.4.2005., 58. lpp.
   
   
      I PIELIKUMS
      Izņēmumi dalībvalstīm attiecībā uz dažu bīstamu kravu nelieliem daudzumiem
      APVIENOTĀ KARALISTE
      RO-SQ 15.1 (grozīts)
      
      Tēma: dažu maza apdraudējuma radioaktīvu priekšmetu, piemēram, pulksteņu, mērierīču, dūmu detektoru, kompasa ciparnīcu pārvadāšana (E1).
      Norāde uz direktīvas pielikumu: lielākā daļa ADR prasību.
      Direktīvas pielikuma saturs: prasības, kas attiecas uz 7. klases materiālu pārvadāšanu.
      Norāde uz valsts tiesību aktiem: The Radioactive Material (Road Transport) Regulations 2002 Regulation 5(4)(d) (Noteikumi par radioaktīvu materiālu (pārvadāšana pa autoceļiem) 2002., 5. noteikums, 4. punkta d) apakšpunkts). The Carriage of Dangerous Goods and Use of Transportable Pressure Equipment Regulations 2004: Regulation 3(10) (Noteikumi par bīstamu kravu pārvadāšanu un pārvietojamu spiediena iekārtu lietošanu 2004: 3. noteikums 10. punkts).
      Valsts tiesību aktu saturs: dažu komercproduktu, kuros ietilpst ierobežots daudzums radioaktīvu materiālu, pilnīgs atbrīvojums no valsts tiesību aktu noteikumiem. (Spīdoša ierīce, kas paredzēta, ka to nēsā cilvēks; atsevišķā transportlīdzeklī vai dzelzceļa vagonā ne vairāk kā 500 dūmu detektori lietošanai sadzīvē ar individuālu aktivitāti, nepārsniedzot 40 kBq; vai atsevišķā transportlīdzeklī vai dzelzceļa vagonā ne vairāk kā piecas gāzveida tritija gaismas ierīces ar individuālu darbību, nepārsniedzot 10 GBq).
      Piezīmes: šis izņēmums ir īstermiņa pasākums, kas nebūs nepieciešams pēc līdzīgu Starptautiskās atomenerģijas aģentūras (IAEA) noteikumu grozījumu iestrādes ADR.
      RO-SQ 15.2 (grozīts)
      
      Tēma: izņēmums attiecībā uz prasību par transporta dokumentu nepieciešamību dažiem bīstamu kravu daudzumiem (kas neietilpst 7. klasē), kā definēts 1.1.3.6. (E2).
      Norāde uz direktīvas pielikumu: 1.1.3.6.2. un 1.1.3.6.3. punkts.
      Direktīvas pielikuma saturs: izņēmums attiecībā uz noteiktām prasībām par dažiem kravas daudzumiem transportēšanas vienībā.
      Norāde uz valsts tiesību aktiem: The Carriage of Dangerous Goods and Use of Transportable Pressure Equipment Regulations 2004: Regulation 3(7)(a) (Noteikumi par bīstamu kravu pārvadāšanu un pārvietojamu spiediena iekārtu lietošanu 2004: 3. noteikums 7. punkts a) apakšpunkts).
      Valsts tiesību aktu saturs: ierobežotam daudzumam transporta dokumenti nav nepieciešami, izņemot gadījumus, kad šāds daudzums veido lielākas kravas daļu.
      Piezīmes: šis izņēmums ir piemērots kravas pārvadāšanai valstī, kur transporta dokumenti vietējām piegādēm nav prasīti.
      RO-SQ 15.3 (grozīts)
      
      Tēma: plāna metāla cilindru pārvadāšana lietošanai ar sakarsētu gaisu darbināmos gaisa balonos no uzpildes vietas uz izlidošanas/piezemēšanās vietu (E3).
      Norāde uz direktīvas pielikumu: 6.2. punkts.
      Direktīvas pielikuma saturs: prasības par gāzes tvertņu uzbūvi un pārbaudīšanu.
      Norāde uz valsts tiesību aktiem: The Carriage of Dangerous Goods and Use of Transportable Pressure Equipment Regulations 2004: Regulation 5(15) (Noteikumi par bīstamu kravu pārvadāšanu un pārvietojamu spiediena iekārtu lietošanu 2004: 5. noteikums 15. punkts).
      Valsts tiesību aktu saturs: UN 1011, 1965 un 1978 atļauj pārvadāt ar ADR nesavietojamus cilindrus, stingri ievērojot aviācijas prasības.
      Piezīmes: gāzes cilindri, ko lieto gaisa balonos, ir veidoti pēc iespējas vieglāki, kas neļauj tiem atbilst prasībām parastajiem gāzes cilindriem. Vidēja balona cilindra ūdens ietilpība ir 70 litri, un lielākais nepārsniedz 90 litru ietilpību. Pārvadā ne vairāk kā piecus cilindr transportlīdzeklī vienā reizē.
      RO-SQ 15.4 (grozīts)
      
      Tēma: izņēmums attiecībā uz prasībām par transportlīdzekļiem, ar kuriem pārvadā zemas koncentrācijas radioaktīvus materiālus, pārvadājot ugunsdzēšanas aprīkojumu (E4).
      Norāde uz direktīvas pielikumu: 8.1.4. punkts.
      Direktīvas pielikuma saturs: prasības transportlīdzekļiem, kas pārvadā ugunsdzēšanas piederumus.
      Norāde uz valsts tiesību aktiem: The Radioactive Material (Road Transport) Regulations 2002 Regulation 5 (4) (d) (Noteikumi par radioaktīvu materiāls (pārvadāšana pa autoceļiem) 2002: 5. noteikums, 4. punkts d) apakšpunkts).
      Valsts tiesību aktu saturs: tiek atcelta prasība pārvadāt ugunsdzēšamos aparātus, ja tiek pārvadāti tikai iepakojumi, uz kuriem attiecas izņēmumi (UN 2908, 2909, 2910 un 2911).
      Ierobežo prasības gadījumos, ja pārvadā tikai nelielu skaitu iepakojuma.
      Piezīmes: ugunsdzēšanas aprīkojuma pārvadāšana faktiski neatbilst UN 2908, 2909, 2910, UN 2911 pārvadāšanas noteikumiem, ko bieži vien var pārvadāt nelielos transportlīdzekļos.
      RO-SQ 15.5 (grozīts)
      
      Tēma: preču izplatīšana iekšējā iepakojumā mazumtirgotājiem vai lietotājiem (izņemot tos, kas atbilst 1., 4.2., 6.2. un 7. klasei) no centrālās noliktavas mazumtirgotājiem vai lietotājiem un no mazumtirgotājiem galīgajiem lietotājiem (N1).
      Norāde uz direktīvas pielikumu: 6.1. punkts.
      Direktīvas pielikuma saturs: prasības par iepakojuma uzbūvi un pārbaudīšanu.
      Norāde uz valsts tiesību aktiem: The Carriage of Dangerous Goods and Use of Transportable Pressure Equipment Regulations 2004: Regulation 7(4) and Regulation 36 Authorisation Number 13 (Noteikumi par bīstamu kravu pārvadāšanu un pārvietojamu spiediena iekārtu lietošanu 2004: 7. noteikums 4. punkts un 36. noteikums, atļaujas numurs 13).
      Valsts tiesību aktu saturs: iepakojumam nav nepieciešama RID/ADR vai UN atzīme vai citāda atzīme, ja tajā ir preces atbilstoši 3. plānā noteiktajam.
      Piezīmes: ADR prasības neatbilst pārvadāšanas beigu posmiem no galvenās noliktavas mazumtirgotājiem vai lietotājiem vai no mazumtirgotājiem galīgajam lietotājam. Šā izņēmuma mērķis ir ļaut izplatīt preču iekšējās tvertnes mazumtirdzniecībā kā pēdējā posmā vietējā izplatīšanas ciklā bez ārēja iepakojuma.
      RO-SQ 15.6 (grozīts)
      
      Tēma: nomināli tukšu pastāvīgi uzstādītu tvertņu pārvietošana, kuras nav paredzēts izmantot kā transporta aprīkojumu (N2).
      Norāde uz direktīvas pielikumu: 5. un 7.–9. daļa.
      Direktīvas pielikuma saturs: prasības, kas attiecas uz nosūtīšanas procedūrām, pārvadāšanu, ekspluatāciju un transportlīdzekļiem.
      Norāde uz valsts tiesību aktiem: The Carriage of Dangerous Goods and Use of Transportable Pressure Equipment Regulations 2004: Regulation 5(14) (Noteikumi par bīstamu kravu pārvadāšanu un pārvietojamu spiediena iekārtu lietošanu 2004: 5. noteikuma 14. punkts).
      Valsts tiesību aktu saturs: šie noteikumi neattiecas uz nomināli tukšu glabāšanas tvertņu pārvadāšanu.
      Piezīmes: Šādu pastāvīgi uzstādītu tvertņu pārvietošana nav bīstamu kravu pārvadāšana ierastā izpratnē, un ADR noteikumus praktiski nevar piemērot. Tā kā tvertnes ir “nomināli tukšas”, bīstamās kravas daudzums, kas tajās faktiski atrodas, saskaņā ar definīciju ir ārkārtīgi mazs.
      LIETUVA
      RO-SQ 20.1 (jauns)
      
      Tēma: RO-SQ 15.8 pieņemšana
      Norāde uz valsts tiesību aktiem: Lietuvos Respublikos Vyriausybės 2000 m. kovo 23 d. nutarimas Nr. 337“Dėl pavojingų krovinių vežimo kelių transportu Lietuvos Respublikoje” (valdības rezolūcija Nr. 337 par bīstamu kravu pārvadāšanu ar autotransportu Lietuvas Republikā, pieņemta 2000. gada 23. martā).
   
   
      II PIELIKUMS
      Izņēmumi dalībvalstīm attiecībā uz iekšzemes transportu to teritorijā
      ZVIEDRIJA
      RO-LT 14.12 (jauns)
      
      Tēma: UN 0335 FIREWORKS pārvadāšana
      Norādes uz direktīvas pielikumu: B pielikums, 7.2.4. sadaļa, V2 (1)
      Direktīvas pielikuma saturs: lietošanas noteikumi attiecībā uz EX/II un EX/III transportlīdzekļiem.
      Norāde uz valsts tiesību aktiem: S pielikums: īpašas prasības, bīstamu kravu iekšzemes pārvadājumiem ar autotransportu pieņemtas atbilstoši Bīstamu kravu pārvadāšanas aktam.
      Valsts tiesību aktu saturs: Pārvadājot UN 0335 FIREWORKS, jāpiemēro 7.2.4. sadaļā noteiktie īpašie noteikumi V2 (1) tikai attiecībā uz tīro, sprādzienbīstamo saturu, kas lielāks nekā 3 000kg (4 000 kg, ja izmanto piekabi), ar noteikumu, ka uguņošanas ierīcēm ir piešķirts UN 0335 saskaņā ar uguņošanas ierīču standarta klasifikācijas tabulu 2.1.3.5.5. ANO rekomendāciju par bīstamu kravu pārvadāšanu četrpadsmitajā, pārskatītajā izdevumā.
      Šāda piešķiršana notiek pēc vienošanās ar kompetento iestādi. Piešķiršanas pārbaudi veic transportēšanas vienība.
      Piezīmes: uguņošanas ierīču pārvadāšana ir ierobežota laika ziņā divos īsos laika posmos gadā, t.i., gada beigās un aprīļa beigās/maija sākumā. Pārvešanu no kravas nosūtītāja līdz noliktavai var veikt pašreizējā EX-apstiprinātu transportlīdzekļu kolonna bez liekiem sarežģījumiem. Tomēr uguņošanas ierīču vešana no noliktavām uz pārdošanas vietām un pārpalikuma atgriešana noliktavās ir apgrūtināta, jo nav pietiekami daudz EX-apstiprinātu transportlīdzekļu. Pārvadātāji nav ieinteresēti investēt šādu apstiprinājumu iegūšanā, jo izdevumus nevar atgūt. Tas nozīmē, ka pastāv risks uguņošanas ierīču piegādātāju pastāvēšanai, jo tie savu preci nevar nogādāt līdz noieta vietai.
      Piemērojot šo izņēmumu, uguņošanas ierīču klasificēšana ir veikta, pamatojoties uz standarta ANO rekomendācijām, lai atjauninātā klasifikācija būtu vislabākais, kāds iespējams.
      Līdzīgs izņēmums attiecināms uz UN 0336 FIREWORKS, kas iekļauts ADR 2005 īpašajā noteikumā 651., 3.3.1. sadaļā.
      LIETUVA
      RO-LT 20.1 (jauns)
      
      Tēma: RO-LT 4.1 pieņemšana
      Norāde uz valsts tiesību aktiem: Lietuvos Respublikos Vyriausybės 2000 m. kovo 23 d. nutarimas Nr. 337“Dėl pavojingų krovinių vežimo kelių transportu Lietuvos Respublikoje” (valdības rezolūcija Nr. 337 par bīstamu kravu pārvadāšanu ar autotransportu Lietuvas Republikā, pieņemta 2000. gada 23. martā).
      RO-LT 20.2 (jauns)
      
      Tēma: RO-LT 4.2 pieņemšana
      Norāde uz valsts tiesību aktiem: Lietuvos Respublikos Vyriausybės 2000 m. kovo 23 d. nutarimas Nr. 337“Dėl pavojingų krovinių vežimo kelių transportu Lietuvos Respublikoje” (valdības rezolūcija Nr. 337 par bīstamu kravu pārvadāšanu ar autotransportu Lietuvas Republikā, pieņemta 2000. gada 23. martā).